Motî:schete - Wikipedia

# Motî:schete

### Èn årtike di Wikipedia.

schete u eschete [f.n.]

1. pitit fén pondant boket d' bwès, ki s' pout vni stitchî e vosse pea. Li colon tchôke ene schete di plantche Al frumixhe k' esteut cåzu stantche (P.H. Thomsin). F. écharde.

2. boket d' bwès k' a schetlé tot s' findant. Alez s' cweri ene schorcêye di schetes (ramexhné pa M. Francard). F. bûchette. >> ene pougneye di belès vetès setchès schetes: toitche-linwe.

3. schene, schinete. On fjheut mete les efants a djnos so des schetes po pûnicion. F. bûche.

Etimolodjeye: vî lussimbordjwès "skiite" (schinete).

| scheton u escheton [o.n.]

1. grosse schete. F. bûche.

2. grand scheton grand maigue ome. On grand scheton, c' est on grand må stampé avou des djambes di gade; on l' lome eto "dispindeu d' gayole" (J.L. Fauconnier). El pus lourd potet ki dj' ouxhe conoxhou e scole, c' esteut Miyin do Coulot, on grand scheton ossu long k' on djoû sins pwin (F. Callaert). On dit eto: grand epatlé, hôt-findou, hôt-epatlé. F. grand dégingandé.

Tcherpintaedje : cawete -on

Parintêye :

- schetler.
- sketer.
- scherbea.
- sicoter, schorter.

Prin del pådje «http://wa.wikipedia.org../../../s/c/h/Mot%C3%AE%7Eschete.html»

##### Views

- Årtike
- Copene
- Modêye d' asteure

##### Cweri